ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சென்னையில் பிப்ரவரி 1,2 தேதிகளில் ஜி20 கல்விப் பணிக் குழுவின் முதலாவது கூட்டம்
தமிழக கல்வித் துறையின் நான் முதல்வன், நம் பள்ளி, தமிழ்நாடு திறன் மேம்பாட்டு கழக அரங்குகள் கண்காட்சியில் பங்கேற்பு
ஐஐடியில் ‘கல்வியில் டிஜிட்டல் தொழில்நுட்பத்தின் பங்கு’ குறித்த கருத்தரங்கு
ஜி-20 கல்விப் பணிக்குழுவின் முதலாவது கூட்டம் சென்னையில் நடைபெறவுள்ளது. இந்தக் கூட்டத்தின் தொடக்க நிகழ்வாக 2023 ஜனவரி 31 அன்று சென்னை ஐஐடி வளாகத்தில் “கல்வியில் டிஜிட்டல் தொழில்நுட்பத்தின் பங்கு” குறித்த கருத்தரங்கு நடைபெறும். இதைத்தொடர்ந்து உலகளாவிய தளத்தில் கல்வித்துறையில் இந்தியாவின் புதிய கண்டுபிடிப்புகள் பற்றிய கண்காட்சி நடைபெறவுள்ளது. இந்தக் கூட்டத்திற்கு ஜி-20 உறுப்பு நாடுகள், விருந்தினர் நாடுகள், யுனெஸ்கோ, யுனிசெஃப் உள்ளிட்ட அமைப்புகள் ஆகியவற்றின் 63 பிரதிநிதிகள் அழைக்கப்பட்டுள்ளனர். பல்கலைக்கழக மானியக்குழு, அகில இந்திய தொழில்நுட்ப கல்விக் கவுன்சில், கல்வி அமைச்சகம், என்சிஇஆர்டி போன்றவற்றின் அதிகாரிகள், கல்வித்துறை நிபுணர்கள், பேராசிரியர்கள், மாணவர்கள் ஆகியோரும் இந்தக் கூட்டத்தில் பங்கேற்கவுள்ளனர்.
சென்னை ஐஐடியில் நடைபெறும் கருத்தரங்கத்திற்கு மத்திய அரசின் உயர்கல்வித்துறை செயலாளர் திரு கே சஞ்சய் மூர்த்தி தலைமை வகிப்பார். தொழில்நுட்பம் சார்ந்த கற்றல் முறையை அனைத்து நிலையிலும் அனைவரையும் உள்ளடக்கியதாகவும், தரம் உள்ளதாகவும், ஒத்துழைப்புடையதாகவும் மாற்றுவது. இந்தக் கருத்தரங்கின் முன்னுரிமை மையப்பொருளாக இருக்கும். ஜி-20 உறுப்பு நாடுகளிலும், வரவேற்கப்பட்ட நாடுகளிலும் பின்பற்றப்படுகின்ற சிறந்த நடைமுறைகள் குறித்து இந்தக் கருத்தரங்கில் சென்னை ஐஐடியின் இயக்குனர் பேராசிரியர் காமகோடி விவரிப்பார்.
மழலையர் பள்ளியில் இருந்து 12-ம் வகுப்பு வரை கற்போருக்கு எளிதாகவும், சமமாகவும் கல்வி கிடைக்கச் செய்தல்
உயர்தர கற்றல் வாய்ப்புகள் கிடைக்கச்செய்தல்
திறன்சார் கல்வி மற்றும் பயிற்சி அளிக்க உருவாக்கப்படும் தொழில்நுட்பங்கள்
- என்ற மூன்று அமர்வுகளில் குழு விவாதம் இந்தக் கருத்தரங்கில் நடத்தப்படவுள்ளது.
கல்வித்துறையில் டிஜிட்டல் தொழில்நுட்பத்தை பயன்படுத்துவதில் புதிய கண்டுபிடிப்புகள் மற்றும் சாதனைகள் பற்றி ஜி-20 உறுப்பு நாடுகளும், விருந்தினர் நாடுகளும் காட்சிப்படுத்துவதற்கு முதல் முறையாக இந்தியா தனித்துவமான தளத்தை அமைத்து கொடுத்துள்ளது. இந்தக் கண்காட்சியில் 50க்கும் அதிகமான அரங்குகள் இடம் பெற்றிருக்கும்.
தமிழ்நாட்டில் இருந்து மாநில கல்வித்துறையின் நான் முதல்வன், நம்மப்பள்ளி திட்டங்கள், தமிழ்நாடு திறன் மேம்பாட்டு கழகம் ஆகியவற்றின் அரங்குகள் கண்காட்சியில் இடம் பெறும். மத்திய அரசின் இந்திய ஸ்வையம், சமர்த், தீக்ஷா போன்ற திட்டங்கள் பற்றியும், மாற்றுத்திறனாளிகளுக்கான கல்வி உபகரணங்கள் தயாரிக்கும் ஸ்டார்ட் அப் இந்தியா நிறுவனங்கள் மற்றும் சவுதிஅரேபியா, பிரான்ஸ், சீனா, நெதர்லாந்து உள்ளிட்ட நாடுகளைச் சேர்ந்த நிறுவனங்களும் இந்த கண்காட்சியில் அரங்குகளை அமைக்கவுள்ளன.
ஜி-20 கல்விப்பணிக்குழு கூட்டத்தில் பங்கேற்கும் பிரதிநிதிகள் பிப்ரவரி 1 அன்று மாமல்லபுரத்தில் உள்ள கடற்கரை கோயில், ஐந்து ரதம் ஆகியவற்றை பார்வையிட உள்ளனர். நடன நிகழ்ச்சிகள் உள்பட தமிழ்நாட்டின் கலாச்சாரத்தை வெளிப்படுத்தும் பல்வேறு பொழுதுபோக்கு நிகழ்ச்சிகளுக்கும் இசைஇரவுகளுக்கும் ஏற்பாடு செய்யப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊரக மற்றும் குக்கிராம பகுதிகளுக்கு இந்த அரசு உயர் முன்னுரிமை அளிப்பதாக மத்திய அமைச்சர் டாக்டர் ஜிதேந்திர சிங் கூறுகிறார்
ஊரக மற்றும் குக்கிராம பகுதிகளுக்கு இந்த அரசு உயர் முன்னுரிமை அளிப்பதாக மத்திய அறிவியல் மற்றும் தொழில்நுட்பம், புவி அறிவியல், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளி துறை அமைச்சர் டாக்டர் ஜிதேந்திர சிங் கூறுகிறார்.
உத்திரப்பிரதேச மாநிலம் அம்ரோகா மாவட்டத்தில் நடைபெற்ற கூட்டத்தில் பேசிய அவர், அரசின் திட்டங்கள் அனைத்தும் இந்தியாவின் ஊரகப்பகுதிகளில் உள்ள அனைவருக்கும் சென்று சேரவேண்டும் என்ற பிரதமர் நரேந்திர மோடியின் கருத்தை மாவட்ட ஆட்சியரும் மற்ற உயர்அதிகாரிகளும் மனதில் கொள்ளவேண்டும் என்று வலியுறுத்தினார். எந்த ஒரு மத்திய அரசு திட்டங்களுக்காகவும், நிதி பற்றாக்குறை ஏற்படக்கூடாது என்பதில் மோடி அரசு உறுதியுடன் இருப்பதாக தெரிவித்தார்.
கடந்த எட்டு வருடங்களில் பிரதமர் மோடியின் நலத்திட்டங்கள் வாக்கு வங்கியை கருத்தில் கொள்ளாமல், தேவையுடைவர்களுக்கு சென்றடைந்ததாக கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1887079
பிரதமர் அலுவலகம்
கின்னஸ் உலக சாதனைக்காக சூரத்துக்கு பிரதமர் வாழ்த்து
ஒரே இடத்தில் அதிக மக்கள் கூடி யோகாசனம் செய்து கின்னஸ் சாதனை படைத்த சூரத்துக்கு பிரதமர் திரு நரேந்திர மோடி வாழ்த்து தெரிவித்துள்ளார்.
குஜராத்தில் உள்துறை இணை அமைச்சர் ஸ்ரீ ஹர்ஷ் சங்கவியின் ட்வீட்டுக்கு பதிலளித்து, பிரதமர் ட்வீட் செய்துள்ளார்;
“வாழ்த்துக்கள் சூரத்! ஒரு குறிப்பிடத்தக்க சாதனை. ”
--
(AST/LK/KRS
(
பிரதமர் அலுவலகம்
கோபன்ஹேகனில் இந்தியா – டென்மார்க் வர்த்தக அமைப்பின் நிகழ்ச்சியில் பிரதமர் பங்கேற்பு
பிரதமர் திரு நரேந்திர மோடி, டென்மார்க் பிரதமர் திருமதி மெட்டே ஃபிரடெரிக்சென், டென்மார்க் பட்டத்து இளவரசர் ஃபிரடெரிக் ஆகியோருடன் கூட்டாக, டேனிஷ் தொழில்கூட்டமைப்பு வளாகத்தில் நடைபெற்ற இந்தியா – டென்மார்க் வர்த்தக அமைப்பின் நிகழ்ச்சியில் கலந்து கொண்டார்.
இருபெரும் பொருளாதார நாடுகளும் திறமை மிகுந்தவை என்று குறிப்பிட்ட பிரதமர், பசுமைத் தொழில்நுட்பம், குளிர்பதனச்சங்கிலி, கழிவுகளை வளமாக்குதல், கப்பல் மற்றும் துறைமுகங்கள் போன்ற துறைகளில், இந்தியாவில் உள்ள பெருமளவிலான வாய்ப்புகளை பயன்படுத்தி, இந்தியாவில் தொழில் தொடங்க முன்வருமாறு டேனிஷ் நிறுவனங்களுக்கு அழைப்பு விடுத்தார். இந்தியாவில் தொழில்துறைக்கு உகந்த அணுகுமுறை நிலவுவதை சுட்டிக்காட்டிய அவர், இருநாடுகளையும் சேர்ந்த தொழில் துறையினர், கூட்டு முயற்சிகளை மேற்கொள்வதற்கான வாய்ப்புகளை ஆராயுமாறு கேட்டுக்கொண்டார்.
டென்மார்க் பிரதமர் ஃபிரடெரிக்சென் பேசுகையில், இருநாடுகளுக்கு இடையே பாலமாக செயல்படுவதில், தொழில்துறையினரின் பங்களிப்பை சுட்டிக்காட்டினார்.
இந்த சந்திப்பின்போது இருநாடுகளையும் சேர்ந்த கீழ்காணும் தொழில்துறையினர் கலந்து கொண்டனர்:
- பசுமை தொழில்நுட்பம், புதுமை கண்டுபிடிப்பு மற்றும் டிஜிட்டல் மயமாக்கல்
- எரிசக்தி சுதந்திரம் மற்றும் புதுப்பிக்கத்தக்க எரிசக்தி
- தண்ணீர், சுற்றுச்சூழல் மற்றும் வேளாண்மை
- கட்டமைப்பு வசதி, போக்குவரத்து & சேவைகள்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1822412
------
(
குடியரசுத் தலைவர் செயலகம்
வருகையாளர் விருதுகள் 2021: மத்திய பல்கலைக்கழகங்களின் ஆசிரியர்கள், மாணவர்களிடமிருந்து விண்ணப்பங்கள் வரவேற்பு
வருகையாளர் விருதுகள் 2021-காக, மத்திய பல்கலைக்கழகங்களின் ஆசிரியர்கள் மற்றும் மாணவர்களிடமிருந்து குடியரசுத் தலைவர் மாளிகை இணையவழி விண்ணப்பங்களை வரவேற்கிறது. 1. புதிய கண்டுபிடிப்புகளுக்கான வருகையாளர் விருது, 2. அ) மனிதவியல், கலை மற்றும் சமூக அறிவியல்; ஆ) இயற்பியல் மற்றும் இ) உயிரி அறிவியலில் ஆராய்ச்சிக்கான வருகையாளர் விருது, 3. தொழில்நுட்ப மேம்பாட்டிற்கான வருகையாளர் விருது ஆகிய பிரிவுகளில் இந்த ஆண்டு விருதுகள் வழங்கப்படும்.
www.presidentofindia.nic.in என்ற இணையதளத்தில் ‘7-ஆவது வருகையாளர் விருது 2021’ என்ற இணைப்பைத் தேர்ந்தெடுத்து விண்ணப்பதாரர்கள் இந்த விருதிற்காக தங்களது விண்ணப்பங்களை சமர்ப்பிக்கலாம். விண்ணப்பங்களை சமர்ப்பிப்பதற்கான கடைசி தேதி, அக்டோபர் 31, 2021. https://rb.nic.in/visitorawards என்ற இணையதளத்தில் கூடுதல் விவரங்களைக் காணலாம்.
மத்திய பல்கலைக்கழகங்கள் மத்தியில் ஆரோக்கியமான போட்டியை ஊக்குவிக்கவும், உலகம் முழுவதும் உள்ள சிறந்த நடைமுறைகளைப் பின்பற்ற பல்கலைக்கழகங்களுக்கு எழுச்சியூட்டுவதற்காகவும், கடந்த 2014-ஆம் ஆண்டு, வருகையாளர் விருதுகள் அறிமுகப்படுத்தப்பட்டன.
மத்திய பல்கலைக்கழகங்களின் வருகையாளர் என்ற அடிப்படையில் குடியரசுத் தலைவர் இந்த விருதுகளை வழங்குவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748793
(Visitor Counter : 170
மத்திய அமைச்சரவை
டிடிஎச் சேவை வழிமுறைகள் திருத்தத்துக்கு மத்திய அமைச்சரவை ஒப்புதல்
பிரதமர் திரு. நரேந்திரமோடி தலைமையில் இன்று நடைபெற்ற அமைச்சரவைக் கூட்டத்தில், டிடிஎச் சேவை வழிமுறைகள் திருத்தத்துக்கு ஒப்புதல் அளிக்கப்பட்டுள்ளது.
இதன்படி, டிடிஎச் லைசென்ஸ் 20 வருட காலத்துக்கு வழங்கப்படும். அதன் பிறகு 10 ஆண்டுகளுக்கு ஒரு முறை நீட்டித்துக் கொள்ளலாம்.
காலாண்டுக்கு ஒருமுறை லைசன்ஸ் கட்டணம் வசூலிக்கப்படும் .
டிடிஎச் உள்கட்டமைப்பு வசதிகள் டிடிஎச் நிறுவனங்களிடையே பகிர்ந்து கொள்ளப்படவும் டிடிஎச் சேவை வழிமுறைகள் திருத்தம் வழிவகை செய்கிறது.
தகவல் மற்றும் ஒலிபரப்பு அமைச்சகம் வெளியிட்டுள்ள திருத்தப்பட்ட டிடிஎச் சேவை வழிமுறைகளின் படி இந்த முடிவு அமலுக்கு வரும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும்
https://pib.gov.in/PressReleasePage.aspx?PRID=1682976
ஆயுஷ்
பாரம்பரிய மருத்துவத்துறை சார்ந்த ஒத்துழைப்புக்கான இந்தியா மற்றும் ஈக்வடோரியல் கினியா இடையே புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பாரம்பரிய மருத்துவத்துறை சார்ந்த ஒத்துழைப்புக்கான இந்தியா மற்றும் ஈக்வடோரியல் கினியா இடையே புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் வழங்கியது. 2018 ஏப்ரல் 8ம் தேதியன்று இந்த ஒப்பந்தம் கையெழுத்தானது.
பாரம்பரிய மருத்துவமுறையில் இருநாடுகளுக்கும் இடையிலான இருதரப்பு ஒத்துழைப்பை மேம்படுத்த இந்த புரிந்துணர்வு ஒப்பந்தம் உதவும்.
ஆராய்ச்சி, பயிற்சி வகுப்புகள், மாநாடுகள், கூட்டங்கள், நிபுணர்கள் பரிவர்த்தனை, ஆகியவற்றை மேற்கொள்ள தேவையான செலவினம் ஆயுஷ் அமைச்சகத்தின் தற்போதைய திட்டங்கள் மற்றும் பட்ஜெட் ஒதுக்கீடுகள் ஆகியவற்றிலிருந்து மேற்கொள்ளப்படும்.
பின்னணி:
இந்தியாவின் பாரம்பரிய மருத்துவமுறை ஆயுர்வேதம், யோகா, இயற்கை வைத்தியம், யூனானி, சித்தா, சோவா ரிக்பா மற்றும் ஹோமியோபதி நன்கு அமைக்கப்பட்டு குறியீடுகள் செய்யப்பட்டு ஆவணப்படுத்தப்பட்டுள்ளன. இந்தப் பாரம்பரிய மருத்துவமுறைகளை மேம்படுத்தி, விரிவாக்கி உலகமயமாக்குவதற்கு அதிகாரம் பெற்ற ஆயுஷ் அமைச்சகம் மலேஷியா, டிரினிடாட் மற்றும் டொபாகோ, ஹங்கேரி, பங்களாதேஷ், நேபாளம், மொரிஷியஸ், மங்கோலியா, ஈரான், சாவோ டோமி மற்றும் பிரின்ஸ்பி போன்ற நாடுகளுடன் புரிந்துணர்வு ஒப்பந்தங்களை செய்து கொண்டுள்ளது.
பிரதமர் அலுவலகம்
பாதுகாப்பு தளவாட ஏற்றுமதி இதுவரை இல்லாத உயர்வை எட்டியதற்குப் பிரதமர் பாராட்டு
2022-2023 நிதியாண்டில் இந்தியாவின் பாதுகாப்பு தளவாட ஏற்றுமதிகள் முன்னெப்போதும் இல்லாத வகையில் ரூ.15,920 கோடியை எட்டியிருப்பதாக பிரதமர் திரு.நரேந்திர மோடி பாராட்டியுள்ளார்.
மத்திய அமைச்சர் திரு.ராஜ்நாத் சிங்கின் அறிவிப்புக்கு பதிலளித்து ட்வீட் செய்துள்ள பிரதமர், "அற்புதம்! இந்தியாவின் திறமை மற்றும் 'மேக் இன் இந்தியா' மீதான ஆர்வத்தின் தெளிவான வெளிப்பாடு. கடந்த சில ஆண்டுகளாக பாதுகாப்புத் துறையில் மேற்கொண்ட சீர்திருத்தங்கள் நல்ல பலன்களை அளித்து வருவதை இது காட்டுகிறது. இந்தியாவை பாதுகாப்பு தளவாட உற்பத்தி மையமாக மாற்றும் முயற்சிகளுக்கு எங்கள் அரசு தொடர்ந்து ஆதரவளிக்கும்" எனக் குறிப்பிட்டுள்ளார்.
பிரதமர் அலுவலகம்
ரஷ்யக் கூட்டமைப்பின் அதிபர் மேன்மை தங்கிய விளாடிமிர் புதினுடன், பிரதமர் திரு.நரேந்திர மோடி தொலைபேசியில் பேசினார்
ரஷ்யக் கூட்டமைப்பின் அதிபர் மேன்மை தங்கிய விளாடிமிர் புதினுடன், பிரதமர் திரு.நரேந்திர மோடி இன்று தொலைபேசியில் பேசினார்.
இவர்களின் உரையாடலில், மேன்மை தங்கிய அதிபர் புதின் இந்தியாவுக்கு அண்மையில் மேற்கொண்ட பயணத்தின் போது விவாதித்த சில விஷயங்களை இரு தலைவர்களும் தொடர்ந்து பேசினர். பாதுகாப்பு ஒத்துழைப்பை மேலும் அதிகரிப்பதற்கான வாய்ப்புகள், உரங்கள் வழங்குவதில் ஒத்துழைப்பு, ரஷ்யாவின் தூர கிழக்குடன் இந்தியாவின் ஈடுபாட்டை விரிவுபடுத்துதல் உள்ளிட்ட விஷயங்களில் எதிர்கால நடவடிக்கைகளை உறுதிபடுத்த இன்றைய பேச்சுவார்த்தை உதவி செய்தது. இந்த உரையாடல் சர்வதேச பிரச்சனைகளின் மீதான கருத்துக்களையும் பரிமாறிக் கொள்ளவும் அனுமதித்தது.
இந்தியா-ரஷ்யா இடையேயான சிறப்பு மற்றும் முக்கியமான யுக்திகள் வகுத்தல் பங்களிப்பின் கீழ் வருகின்ற அனைத்து அம்சங்கள் மீதும் தொடர்ச்சியாக தொடர்பில் இருப்பது என்றும், இருதரப்பு ஒத்துழைப்பை மேலும் ஆழப்படுத்துவது மற்றும் பன்முக விஷயங்களில் கலந்தாலோசிப்பது, ஒருங்கிணைப்பது ஆகியவற்றில் தொடர்ந்து பாடுபடுவது என்றும் தலைவர்கள் ஒப்புக் கொண்டனர்.
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணெய் சுத்திகரிப்பு திறன்
இந்திய கச்சா எண்ணெய் சுத்திகரிப்பு நிலையங்களின் தற்போதைய சுத்திகரிப்பு திறன் ஆண்டுக்கு 253.92 மில்லியன் மெட்ரிக் டன்  ஆகும். பெட்ரோலியம் மற்றும் இயற்கை எரிவாயு அமைச்சகத்தின் தொழில்நுட்ப பிரிவான உயர் தொழில்நுட்ப மையம்  தொகுத்த தரவுகளின்படி, இந்திய சுத்திகரிப்பு நிலையங்களின் சுத்திகரிப்பு திறன் 2028 ஆம் ஆண்டில் சுமார் 56 எம்.எம்.டி.பி.ஏ அதிகரிக்கும் என்று எதிர்பார்க்கப்படுகிறது. தற்போதைய சுத்திகரிப்பு திறன் 253.92 எம்எம்டிபிஏ என்ற நிலையில் 2022-23 ஆம் ஆண்டில் பெட்ரோலிய பொருட்களின் உள்நாட்டு நுகர்வு 223 எம்எம்டிபிஏ ஆக இருந்தது.
பெட்ரோல் மற்றும் டீசல் நுகர்வில் நீண்டகால வளர்ச்சிப் போக்குகள், மாற்று எரிசக்திக்கான அரசின் பல்வேறு முயற்சிகள், அழுத்தப்பட்ட இயற்கை எரிவாயு, எத்தனால் உள்ளிட்ட உயிரி எரிபொருட்கள், மின்சார வாகனங்கள்  போன்றவற்றின் பயன்பாட்டை அதிகரித்தல் உள்ளிட்டவற்றின் அடிப்படையில், இந்த சுத்திகரிப்புத் திறன் திட்டமிடப்பட்ட தேவையை பூர்த்தி செய்ய போதுமானதாக இருக்கும்.
இத்தகவலை பெட்ரோலியம் மற்றும் இயற்கை எரிவாயுத் துறை இணை அமைச்சர் திரு ராமேஸ்வர் டெலி மக்களவையில் இன்று எழுத்துப்பூர்வமாக அளித்த பதிலில் தெரிவித்தார்.
கப்பல் போக்குவரத்து அமைச்சகம்
அகழாய்வு கழிவுப் பொருள்களை மறுசுழற்சி செய்வதற்கான வாய்ப்புகளை ஆராயுமாறு திரு.மாண்டவியா வலியுறுத்தல்.
அகழாய்வு கழிவுப்பொருள்களை மறுசுழற்சி செய்வதற்கான சாத்தியக்கூறுகள் பற்றி விவாதிப்பதற்காக மத்திய கப்பல் துறை  இணையமைச்சர் திரு. மன்சுக் மாண்டவியா இன்று காணொளிக் காட்சி மூலம் கப்பல் துறை அமைச்சகம், இந்திய அகழாய்வுக் கழகம், இந்தியத் துறைமுகங்கள் சங்கம், இந்திய உள்நாட்டு நீர்வழிகள் ஆணையம் ஆகியவற்றின் அதிகாரிகள், பெரிய துறைமுகங்களின் தலைவர்கள், இத்துறையின் நிபுணர்கள் ஆகியோருடன் ஆலோசனை நடத்தினார்.
கடற்கரையோரம், இந்திய நதித் துறைமுகங்கள் பகுதிகளில் அகழாய்வு மேற்கொள்ளும் போது கிடைக்கும் பொருள்களை மறுசுழற்சி செய்வதற்கான சாத்தியக்கூறுகளை ஆராயுமாறு இந்திய அகழாய்வுக் கழகத்தை திரு. மாண்டவியா கேட்டுக்கொண்டார். நீர்வழிகளைப் பாதுகாப்பாகப் பராமரிக்கவும், கப்பல்கள் சிரமம் இன்றி சென்று வர ஏதுவாகவும், நடத்தப்படும்அகழாய்வில் கிடைக்கும் பொருள்களை மறுசுழற்சி செய்வதன் மூலம் அகழாய்வுக்கான செலவைக் குறைக்க முடியும் என்று திரு,மாண்டவியா கூறினார். சுற்றுச்சூழலுக்கு பாதிப்பு ஏற்படாமல் தடுக்கவும், சுற்றுச்சூழல் மாசை பூஜ்யம் சதவீதமாகக் குறைப்பதையும் கருத்தில் கொண்டு, அகழாய்வுக் கழிவுகளைக் குறைந்த செலவில் கொண்டு செல்வதற்கான மாதிரியை தனியார் நிறுவனங்கள் உருவாக்குமாறு அவர் யோசனை தெரிவித்தார்.
அகழாய்வில் கிடைக்கும் கழிவுகளை, சுற்றுச்சூழலுக்கு உகந்த பொருள்களாக மறுசுழற்சி மூலம் மாற்றுவதன் வாயிலாக நீடித்த வளர்ச்சியை இந்திய அரசு நோக்கமாகக் கொண்டுள்ளது என திரு.மாண்டவியா கூறினார். இது, ‘கழிவிருந்து செல்வம்’ என்னும் பிரதமர் திரு.நரேந்திர மோடியின் வெற்றிகரமான தொலைநோக்கை வலுப்படுத்துவதாக அமையும் என அவர் கூறினார்.
(Visitor Counter : 164
நிதி அமைச்சகம்
பரிமாற்ற விகித அறிவிக்கை எண்.110/2020- சுங்கம் 
சுங்கச் சட்டம், 1962 ,14-வது பிரிவு அளித்துள்ள அதிகாரத்தின் படி , 2020 டிசம்பர் 4 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பை, பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது. 2020 நவம்பர் 19-ம் தேதியிட்ட அறிவிக்கை 108/2020 – சுங்கம் –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678033
(Visitor Counter : 68
உள்துறை அமைச்சகம்
புனிதர் ஸ்ரீ ரவிதாஸ் ஜியின் பிறந்தநாளையொட்டி அவருக்கு மத்திய உள்துறை மற்றும் கூட்டுறவு அமைச்சர் திரு அமித் ஷா, அஞ்சலி செலுத்தினார்.
இது தொடர்பாக அவர் விடுத்துள்ள டிவிட்டர் செய்தியில் “சந்த் ஸ்ரீ ரவிதாஸ் ஜி தனது எண்ணங்கள் மற்றும் படைப்புகளால் சமூகத்தில் ஆன்மீக உணர்வை எழுப்பியதன் மூலம் மனிதகுலத்தின் நலனுக்கான பாதையை காட்டினார். ஒற்றுமை, சமத்துவம் மற்றும் கர்மா குறித்த அவரது எண்ணங்கள் நம்மை வழிநடத்தும் என்று கூறியுள்ளார்.
"சந்த் ரவிதாஸ் ஜியின் வாழ்க்கை அனைவருக்கும் சம உரிமைகள் மற்றும் நீதியை வழங்குவதன் மூலம் சமூகத்தை ஒன்றிணைப்பதற்காக அர்ப்பணிக்கப்பட்டது என்று திரு அமித் ஷா தெரிவித்துள்ளார். பிரதமர் நரேந்திர மோடியின் தலைமையில், சாந்த் ரவிதாஸ் ஜியின் எண்ணங்களை உணர்ந்து, அனைத்துப் பிரிவு மக்களின் வாழ்க்கைத் தரத்தை உயர்த்தவும், அவர்களை வளர்ச்சியில் பங்குதாரர்களாக மாற்றவும், மத்திய அரசு தொடர்ந்து செயல்பட்டு வருகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798659
(Visitor Counter : 133
பிரதமர் அலுவலகம்
வனவிலங்குகள் பாதுகாவலர்கள் மற்றும் ஆர்வலர்களுக்கு உலக வனவிலங்குகள் தினத்தில் பிரதமர் வாழ்த்து
வனவிலங்குகள் பாதுகாவலர்கள் மற்றும் ஆர்வலர்களுக்கு உலக வனவிலங்குகள் தினத்தில் பிரதமர் திரு. நரேந்திர மோடி வாழ்த்துத் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“உலக வனவிலங்குகள் தினத்தில், வனவிலங்குகளை நேசிப்போருக்கும் அவற்றின் பாதுகாப்பு தொடர்பாக பணியாற்றுபவர்களுக்கும் வாழ்த்துக்கள். வனவிலங்குகளைப் பாதுகாப்பது நமக்கு முன்னுரிமையாக உள்ளதுடன் அதில் நல்ல பலன்களையும் கண்டுள்ளோம். கடந்த ஆண்டு சிவிங்கிப் புலிகளை நம் நாட்டிற்கு வரவேற்ற ஆண்டாக எப்போதும் நினைவு கூரப்படும்”
நிதி அமைச்சகம்
போபாலில் வருமான வரித்துறையினர் சோதனை
கடந்த 18-ஆம் தேதி பேதுல்லை தலைமையிடமாகக் கொண்டு இயங்கும் சோயா பொருட்கள் தயாரிக்கும் குழுமத்திற்கு சொந்தமான இடங்களில் வருமான வரித்துறை சோதனை நடத்தியது. மத்தியப் பிரதேசத்தில் பேதுல், சத்னா, மகாராஷ்டிரா மற்றும் கொல்கத்தாவில், மும்பை சோலாப்பூர் ஆகிய இடங்கள் உட்பட மொத்தம் 22 வளாகங்களில் இந்த சோதனை நடைபெற்றது.
இந்த சோதனையின்போது கணக்கில் காட்டப்படாத ரூபாய் 8 கோடிக்கும் அதிகமான ரொக்கமும், கணக்கில் கொண்டு வரப்பட்ட ரூபாய் 44 லட்சத்திற்கும் அதிகமான பல்வேறு நாடுகளின் வெளிநாட்டு பணமும் கைப்பற்றப்பட்டது. இந்த சோதனையின்போது 9 வங்கி லாக்கர்களும் கண்டுபிடிக்கப்பட்டன.
கொல்கத்தாவை தலைமையிடமாகக் கொண்டு இயங்கும் போலி நிறுவனங்களிடமிருந்து ரூ. 259 கோடி அளவிலான பங்கு மூலதனம் என்ற வகையில் கணக்கில் காட்டப்படாத பணத்தை இந்தக் குழுமம் பெற்றுள்ளதாகத் தெரிவித்துள்ளது.
மடிக்கணினிகள், வன் தட்டுகள், பென் டிரைவ்கள் போன்ற டிஜிட்டல் ஊடகம் வாயிலாகவும் குற்றங்களுக்கான ஆதாரங்கள் கண்டறியப்பட்டு அவை பறிமுதல் செய்யப்பட்டன. இதுவரை நடைபெற்ற விசாரணையில் ரூ. 450 கோடிக்கும் அதிகமான வருமானத்தில் கொண்டுவரப்படாத பணம் கண்டுபிடிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699886
(Visitor Counter : 106
பிரதமர் அலுவலகம்
இந்திய கிரிக்கெட் அணியின் சமீபத்திய வெற்றி, இளைஞர்களுக்கு உத்வேகம் தருவதாக உள்ளது
தற்சார்பு இந்தியா என்ற முயற்சியில், இன்றைய இளைஞர்களின் எண்ணங்களுடன் ஒத்துப்போவதாக உள்ளுணர்வு, செயல்பாடு, எதிர்வினையாற்றுதல் ஆகிய அம்சங்கள் உள்ளன என்று பிரதமர் திரு. நரேந்திர மோடி கூறியுள்ளார். அசாமில் தேஸ்பூர் பல்கலைக்கழகத்தின் 18வது பட்டமளிப்பு விழாவில் காணொலி மூலம் அவர் இன்று உரையாற்றினார்.
தற்சார்பு இந்தியா திட்டத்தின் கோட்பாடுகளை பிரதமர் இந்த உரையில் விவரித்தார். ஆதார வளங்கள், கட்டமைப்பு வசதிகள், தொழில்நுட்பம் மற்றும் பொருளாதார, ராணுவ பலங்களை அதிகரிப்பதுடன், உள்ளுணர்வு, செயல்பாடு, எதிர்வினையாற்றுதல் ஆகிய அம்சங்கள் இன்றைய இளைஞர்களின் சிந்தனைகளுடன் ஒத்துப்போவதாக உள்ளன என்று பிரதமர் கூறினார்.
இன்றைய இளம் இந்தியாவானது சவால்களை தனித்துவமான வழியில் எதிர்கொள்ளக் கூடியதாக உள்ளது என்றார் அவர். தனது கருத்திற்கு வலுசேர்க்கும் வகையில், ஆஸ்திரேலியாவில் இளம் இந்திய கிரிக்கெட் அணி நிகழ்த்திய சாதனையை பிரதமர் குறிப்பிட்டார். இந்திய கிரிக்கெட் அணி பல சவால்களை சந்தித்தது. மோசமான தோல்வியை அவர்கள் சந்தித்தபோதிலும், அடுத்த ஆட்டத்தில் அபார வெற்றி பெற்றனர். பலரும் காயமுற்றிருந்த நிலையிலும், மிகுந்த உறுதியுடன் விளையாடினர். சிரமமான சூழ்நிலைகளால் மனம் தளர்ந்து போய்விடாமல், அதை எப்படி சமாளிப்பது என்பதில் புதிய வழிமுறைகள் மூலம் அவர்கள் செயல்பட்டனர். அதிக அனுபவம் இல்லாத வீரர்களாக இருந்தாலும், அவர்களுடைய மன உறுதி அதிகமாக இருந்ததால், தங்களுக்குக் கிடைத்த வாய்ப்பை நல்ல முறையில் பயன்படுத்திக் கொண்டனர். தங்களைவிட சிறந்த மற்றும் அழுத்தத்தைத் தாங்கும் வீரர்களைக் கொண்ட அணியை அவர்கள் வெற்றி கண்டுள்ளனர்.
விளையாட்டுத் துறை என்ற வகையில் மட்டும் நமது வீரர்களின் இந்த வெற்றியை முக்கியமானதாகக் கருதக் கூடாது என்று பிரதமர் குறிப்பிட்டார். அந்த வீரர்களின் செயல் திறன்கள் வாழ்வில் எந்த அளவுக்கு முக்கியமான பாடங்களைக் கற்பித்துள்ளன என்று திரு. மோடி பட்டியலிட்டார். முதலாவதாக, நமது திறமையில் நமக்கு நம்பிக்கை வேண்டும்; இரண்டாவதாக, நேர்மறை சிந்தனை இருந்தால், நேர்மறை முடிவு கிடைக்கும். மூன்றாவது மற்றும் மிக முக்கியமானதாக, ஒருவருக்கு இரண்டு வாய்ப்புகள் கிடைத்தால், ஒன்று பாதுகாப்பானதாக, மற்றொன்று சிரமப்பட்டு பெறும் வெற்றியாக இருந்தால், வெற்றிக்கான தேர்வைத்தான் ஒருவர் தேர்வு செய்ய வேண்டும் என்பதாக உள்ளது. எப்போதாவது தோல்வி அடைவதில் தவறு கிடையாது. சவால்களை எதிர்கொள்ள யாரும் தயக்கம் காட்டக் கூடாது. நாம் அச்சமற்றவர்களாக, நேர்மறையான செயல்பாடு கொண்டவர்களாக இருக்க வேண்டும். தோல்வி மற்றும் தேவையற்ற அழுத்தத்தின் அச்சங்களில் இருந்து நாம் விடுபட்டால், அச்சமற்றவர்களாக நாம் உருவாவோம். நம்பிக்கையான மற்றும் இலக்குகளை எட்டுவதில் அர்ப்பணிப்புடன் செயல்படக் கூடியதாக இந்தப் புதிய இந்தியா உள்ளது என்பது, கிரிக்கெட் விளையாட்டில் மட்டும் வெளிப்பட்டிருப்பதாகச் சொல்ல முடியாது. நீங்கள் எல்லோரும் இதில் அங்கமாக இருக்கிறீர்கள் என்று மாணவர்களிடம் பிரதமர் கூறினார்.
விவசாயத்துறை அமைச்சகம்
பல்வேறு பயிர்களுக்கான குறைந்தபட்ச ஆதரவு விலை, வேளாண் திட்டங்கள் விவசாயிகளுக்கு அளிக்கும் பலன்கள் உள்ளிட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய வேளாண் மற்றும் விவசாயிகள் நலன் அமைச்சர், திரு நரேந்திர சிங் தோமர், கீழ்க்கண்ட தகவல்களை அளித்தார்.
பிரதமரின் கிரிஷி சிஞ்சயி யோஜனா என்னும் திட்டம், நாட்டில் உள்ள அனைத்து விவசாய நிலங்களுக்கும் பாதுகாப்பான நீர் பாசனத்தை வழங்குவதற்காகவும், ஒரு சொட்டு தண்ணீரில் அதிக விளைச்சலை  உறுதி செய்வதற்காகவும், பெரிதும் விரும்பப்படும் ஊரக செழிப்பை உருவாக்குவதற்காகவும் 2015-16-இல் மத்திய அரசால் அறிமுகப்படுத்தப்பட்டது.
இந்த திட்டத்தின் கீழ் 2017-18-இல் மத்திய நிதி உதவியாக ரூபாய் 2819.49 கோடி வழங்கப்பட்டு, 10.48 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2018-19-இல் மத்திய நிதி உதவியாக ரூபாய் 2818.38 கோடி வழங்கப்பட்டு, 11.58 லட்சம் ஹெக்டேர்கள் சொட்டு நீர் பாசனத்தில் பயன்பெற்றன. 2019-20-இல் மத்திய நிதி உதவியாக ரூபாய் 2700.01 கோடி வழங்கப்பட்டு, 11.72 லட்சம் ஹெக்டேர்கள் சொட்டு நீர் பாசனத்தில் பயன்பெற்றன.
விவசாயம் மாநிலங்கள் பட்டியலில் இருந்தாலும் வேளாண் துறையின் வளர்ச்சிக்காக மத்திய அரசு பல்வேறு திட்டங்களை செயல்படுத்தி வருகிறது.
மண்வள அட்டை திட்டத்தின் கீழ் 2015-16-இல் ரூ 200 கோடியும், 2016-17-இல் ரூ 368.30 கோடியும், 2017-18-இல் ரூ 458.76 கோடியும், 2018-19-இல் ரூ 384.19 கோடியும், 2019-20-இல் ரூ 333.95 கோடியும் ஒதுக்கப்பட்டது.
வேளாண்துறை இயந்திரமயமாக்கல் திட்டத்தின் கீழ் 2014-15-இல் ரூ 208.3 கோடியும், 2015-16-இல் ரூ 177.85 கோடியும், 2016-17-இல் ரூ 180 கோடியும், 2017-18-இல் ரூ 577.58 கோடியும், 2018-19-இல் ரூ 1200 கோடியும், 2019-20-இல் ரூ 1033.34 கோடியும் ஒதுக்கப்பட்டது. 2020-21-இல் இதுவரை ரூ 1033.39 கோடி ஒதுக்கப்பட்டுள்ளது.
காய்கறி சமையல் எண்ணெய்கள், பருப்புகள், பண்ணை பசுமை பழங்கள், பச்சை முந்திரி கொட்டைகள், பருத்தி மற்றும் வாசனைப் பொருட்கள் போன்ற முக்கிய வேளாண் பொருட்கள் நமது நாட்டில் இறக்குமதி செய்யப்படுகின்றன. மொத்த வேளாண் இறக்குமதியில் மேற்கண்ட பொருட்கள் 84 சதவீதம் பங்கை வகிக்கின்றன.
வேளாண் பொருட்களை பொருத்தவரை உபரியாகவே இந்தியாவில் உற்பத்தி செய்யப்படுகின்றன. உற்பத்தியை இன்னும் பெருக்குவதற்கு பல்வேறு நடவடிக்கைகள் எடுக்கப்பட்டு வருகின்றன.
அழுகக் கூடிய பழங்கள் மற்றும் காய்கறிகளை சேமித்து வைப்பதற்காக 8186 குளிர்பதன மையங்கள் நாடு முழுவதும் உள்ளன. இவற்றில் 374.25 லட்சம் மெட்ரிக் டன்கள் பொருட்களை சேமிக்கலாம்.
ஒருங்கிணைந்த தோட்டக்கலை வளர்ச்சி திட்டம், பிரதமரின் விவசாயிகள் சம்பதா திட்டம் போன்றவற்றின் மூலம் குளிர்பதன வசதிகளை ஊக்குவிப்பதற்காகவும், பெருக்குவதற்காகவும் நடவடிக்கைகள் எடுக்கப்பட்டு வருகின்றன.
கரிப், ராபி மற்றும் இதர வணிகப் பயிர்களின் குறைந்தபட்ச ஆதரவு விலையை அரசு உயர்த்தி உள்ளது. உற்பத்தி செலவை விட 50 சதவீதம் அதிகமாக கிடைக்க வேண்டும் எனும் நோக்கத்தில் விலைகள் உயர்த்தப்பட்டன.
தேசிய கிரிஷி விகாஸ் திட்டத்தின் கீழ், "புதுமைகள் மற்றும் வேளாண் தொழில் முனைவோர் வளர்ச்சி" என்னும் நடவடிக்கையை வேளாண், கூட்டுறவு மற்றும் விவசாயிகள் நலத்துறை செயல்படுத்தியுள்ளது.
வேளாண் மற்றும் அதை சார்ந்த துறைகளில் செயல்படும் 346 புது நிறுவனங்கள்  நிதி உதவிக்காக ரூ 36.72 கோடி நிதி உதவிக்காக தேர்ந்தெடுக்கப்பட்டுள்ளன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658112
(Visitor Counter : 96
நிதி அமைச்சகம்
நேரடி பணப்பரிமாற்றம்  மானியத் திட்டங்கள் மூலம் சேமிக்கப்படும் வருவாய்
நேரடி பணப்பரிமாற்றம்  மற்றும் பிற நிர்வாக சீர்திருத்தங்கள் போலி / போலி பயனாளிகளை அகற்றுவதற்கும் கசிவுகளை சரிசெய்வதற்கும் வழிவகுத்துள்ளன. இதன் விளைவாக உண்மையான மற்றும் தகுதியான பயனாளிகளை அரசாங்கம் குறிவைக்க முடிகிறது. மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மத்திய நிதித்துறை இணையமைச்சர் பங்கஜ் சவுத்ரி இதனைத் தெரிவித்துள்ளார்.
பல்வேறு அமைச்சகங்கள்/ துறைகள் முக்கிய மத்தியத் துறை/ மத்திய நிதியுதவித் திட்டங்கள் தொடர்பாக அறிவித்துள்ள டிபிடி மற்றும் பிற நிர்வாகச் சீர்திருத்தங்கள் மூலம் மதிப்பிடப்பட்ட சேமிப்புகள் பின்வருமாறு:

|
|
நிதி ஆண்டு
|
|
மதிப்பிடப்பட்ட சேமிப்பு
|
|
2017-18
|
|
32983.41
|
|
2018-19
|
|
52157.19
|
|
20T9-20
|
|
36226.74
|
|
2020-21
|
|
44571.78
|
|
2021-22
|
|
50125.37
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளாக மாற்றப்பட்ட மாநில சாலைகள் பற்றிய அறிவிப்பு
மத்திய சாலைப் போக்குவரத்து மற்றும் கப்பல்துறை அமைச்சர் திரு. மான்சுக் எல். மாண்டவியா மக்களவையில் எழுத்து மூலம் அளித்த பதிலில், தேசிய நெடுஞ்சாலைகளாக மாற்றப்பட்ட மாநில சாலைகள் பற்றி தெரிவித்தார்.
கடந்த நான்காண்டுகளில் எந்தெந்த மாநிலங்களில், எவ்வளவுதூரத்திற்கு சாலைகள் தேசிய நெடுஞ்சாலைகளாக்கப்பட்டன என்ற விவரத்தை அவர் தெரிவித்தார்.
|
|
வ. எண்
|
|
மாநிலம்
|
|
2015-16
|
|
2016-17
|
|
2017-18
|
|
2018-19
|
|
-
|
|
தமிழ்நாடு
|
|
-
|
|
-
|
|
1,843 கி.மீ
|
|
-
51,940 கி.மீட்டர் தூரத்திற்கு மாநில சாலைகள், நெடுஞ்சாலைகளாக மாற்றப்படுவதற்கு கொள்கை அளவில ஒப்புதல் பெறப்பட்டது என்ற தகவலையும் அமைச்சர் வெளியிட்டார்.
தமிழ்நாட்டில் 822 கி.மீட்டர் தொலைவுக்கு மாநில சாலைகள் தேசிய நெடுஞ்சாலையாக மாற்றப்படுகிறது என அவர் கூறினார்.